‘పెటా’ లాంటి సంస్థలు కూడా చట్టాల అమలు కోసం న్యాయస్థానాలను ఆశ్రయించే బదులు ప్రజల్లో చైతన్యం తేవడానికి పూనుకుంటే మంచిది. అదే సమయంలో ప్రభుత్వాలు కూడా ప్రజల ఆచార వ్యవహారాలతో ముడిపడి ఉన్న చట్టాలను సమీక్షించడం వాంఛనీయం. సుప్రీంకోర్టు సంయమనంతో వ్యవహరించి తన తుది తీర్పును వారం రోజుల పాటు వాయిదా వేసుకుంది గానీ శుక్రవారంనాడే జల్లికట్టుకు వ్యతిరేకంగా తీర్పు ఇచ్చి ఉంటే తమిళనాడులో పరిస్థితులు ఎలా ఉండేవో ఊహించడానికే కష్టంగా ఉండేది.మూగ జీవాలను హింసించడం బాధాకరమే! అయితే ప్రజల ఆచార వ్యవహారాలతో ముడిపడి ఉన్నప్పుడు వాటిని చట్టాల ద్వారా నిషేధించాలనుకోవడం అవివేకం అవుతుంది. ఇటువంటి సందర్భాలలో ప్రజలను చైతన్యపరచడానికి ప్రభుత్వాలు పూనుకోవాలి.ఆచార వ్యవహారాలు----– సంస్కృతీ సంప్రదాయాల ముందు చట్టాలు తలవంచాల్సిందేనా..? అంటే తప్పదనే చెప్పాలి. శతాబ్దాలుగా తాము నిర్వహించుకుంటున్న జల్లికట్టు ఆటను నిషేధించడమంటే తమిళ సంస్కృతిపై దాడి చేయడమేనంటూ తమిళనాడుకు చెందిన యువత పిడికిలి బిగించడం, ఆ వెంటనే కేంద్ర, రాష్ట్ర ప్రభుత్వాలు దిద్దుబాటు చర్యలు తీసుకోవడం, జల్లికట్టు ఆడటానికి వీలులేదన్న సుప్రీంకోర్టు కూడా తుది తీర్పును వాయిదా వేసుకోవడాన్ని మనం చూశాం. ఈ వ్యవహారంతో సంస్కృతీ సంప్రదాయాలే కాకుండా, తమిళుల ఐకమత్యం ఎంత బలంగా ఉంటుందో కూడా మొత్తం దేశానికి తెలిసి వచ్చింది. ఏపీలో కోడి పందేల నిర్వహణపై కూడా సుప్రీంకోర్టు వరకు కేసులు వెళ్లాయి. అమలులో ఉన్న చట్టాలకు అనుగుణంగా తీర్పులు ఇచ్చే ఉన్నత న్యాయస్థానం కోడి పందేలపై నిషేధం అమలుచేయాల్సిందేనని స్పష్టంచేసింది. అయినా చివరకు ఏమి జరిగింది? చట్టం తన పని తాను చేసుకుపోలేదు. కోడి పందేలు మాత్రం జరిగిపోయాయి. ప్రజలు ఆచరించే సంప్రదాయాలకు భిన్నంగా చట్టాలు చేస్తే పరిస్థితి ఇలాగే ఉంటుంది అని మరోమారు స్పష్టమైంది. మొత్తంమీద అటు తమిళనాట, ఇటు తెలుగునాట చట్టం ఓడిపోయి సంప్రదాయమే గెలిచింది. ఈ ఉదంతాల నుంచి చట్టాలు చేసే చట్టసభలు, చట్టాలకు అన్వయం చెప్పే న్యాయస్థానాలు నేర్చుకోవలసింది ఏమిటో కూడా తెలిసి వచ్చింది. మత విశ్వాసాల పేరిట జంతువులు, పక్షులను హింసించడాన్ని నిషేధిస్తూ మన దేశంలో చట్టాలు ఉన్నాయి. అదే సమయంలో వ్యాపారం కోసం జంతువులను, పక్షులను వధించడాన్ని అనుమతించే చట్టాలు కూడా ఉన్నాయి. ఒకే దేశంలో ఎన్ని వైరుధ్యాలో కదా! కోళ్లను కోసుకుని తినే ప్రజల ఆహార అలవాటుకు అనుగుణంగా పౌల్ర్టీ పరిశ్రమ అభివృద్ధి చెందింది. గోవధపై నిషేధం ఉండాలని భావించే దేశంలోనే మాంసం ఎగుమతుల కోసం గోవులను నిర్దాక్షిణ్యంగా వధించడానికి అనుమతులు ఇస్తూ ఉంటారు. ఇంతటి వైరుధ్యం ఉన్నందువల్లే జల్లికట్టుపై నిషేధం విధించడాన్ని తమిళ ప్రజానీకం వ్యతిరేకించింది. ఏపీలో అలా కాకుండా ‘మీ తీర్పులు మీరు ఇవ్వండి–- మా పని మేము చేసుకుంటాం’ అంటూ కోడి పందేలను నిర్వహించుకున్నారు. అక్కడా, ఇక్కడా కూడా చివరకు న్యాయ వ్యవస్థ తెల్లబోవలసి వచ్చింది. ప్రజాభిప్రాయానికి ఎవరైనా తలవొగ్గవలసిందే కదా! డొనాల్డ్ ట్రంప్ ఏమిటి? అమెరికా వంటి దేశానికి అధ్యక్షుడు అవ్వడం ఏమిటని ఎంతో మంది మేధావులు ఈసడించుకున్నారు. చివరకు జరిగింది ఏమిటి? అమెరికా 45వ అధ్యక్షుడిగా ట్రంప్ శుక్రవారంనాడు ప్రమాణ స్వీకారం చేశారు. మెజారిటీ అమెరికన్లు తమకు ట్రంప్ అధ్యక్షుడు కావాలనుకున్నప్పుడు ఆపడం ఎవరి తరం అవుతుంది? ఇప్పుడు మళ్లీ జల్లికట్టు విషయానికి వద్దాం. ఏ నాయకుడు, ఏ పార్టీ ప్రేరణ లేకుండానే వేల మంది తమిళులు.. ముఖ్యంగా యువత మెరీనా బీచ్కు చేరుకుని నిరసనలకు దిగడం తమ సంస్కృతీ సంప్రదాయాలపై వారికున్న నమ్మకానికి నిదర్శనం. ఎప్పుడైతే తమిళ యువత రోడ్లపైకి వచ్చిందో ఆ వెంటనే తమిళ సినీ పరిశ్రమ మొత్తం కూడా వారికి బాసటగా నిలబడింది. జల్లికట్టుకు అనుమతి కోసం జరిగిన ఈ పోరాటంలో రాజకీయ పార్టీలది ద్వితీయ పాత్ర మాత్రమే! ప్రజలందరూ స్వచ్ఛందంగానే కదిలివచ్చారనే చెప్పవచ్చు. ఇతరులతో పోల్చుకుంటే తమిళులు ఒకింత ఆవేశపరులు. తమ సంస్కృతీ సంప్రదాయాలకు విఘాతం కలిగినా, జాతి ప్రయోజనాలకు నష్టం జరుగుతుందనుకున్నా క్షణం కూడా ఆలస్యం చేయకుండా ఆందోళనలకు దిగుతారు. ఆ సమయంలో రాజకీయ విభేదాలకు తావు ఉండదు. గతంతో పోల్చితే తమిళనాడులో ఇప్పుడు పరిస్థితులు వేరుగా ఉన్నాయి. సాంఘిక దురాచారాలకు వ్యతిరేకంగా నాస్తికవాదం శ్వాసగా ద్రవిడ ఉద్యమం అక్కడ పుట్టింది. పెరియార్ రామస్వామి ప్రారంభించిన ఈ ఉద్యమం తమిళనాడును ఒక ఊపు ఊపింది. అడుగడుగునా దైవారాధన కనిపించే, ఆచరించే తమిళనాట నాస్తికవాదం వ్యాప్తి చెందింది. ద్రవిడర్ కళగం అనే సామాజికోద్యమంగా పేర్కొనే ఈ ఉద్యమం నుంచే డీఎంకే పార్టీ ఉద్భవించింది. అనంతర కాలంలో నాయకత్వ పోటీ ఏర్పడి ఎంజీఆర్ నేతృత్వంలో అన్నాడీఎంకే ఏర్పడింది. డీఎంకే అధినేత కరుణానిధి ఇప్పటికీ నాస్తికవాదాన్ని ఆచరిస్తుండగా, అన్నాడీఎంకే అధిపతులైన ఎంజీఆర్, ఆ తర్వాత జయలలిత దైవాన్ని నమ్మారు. డీఎంకేలో కూడా ఇప్పుడు మార్పులు చోటుచేసుకున్నాయి. నాస్తికవాదం తెరమరుగయ్యింది. అయితే ద్రవిడ ఉద్యమం కారణంగా తమిళనాడులో జాతీయ పార్టీ అయిన కాంగ్రెస్కు స్థానం లేకుండా పోయింది. అదొక తోక పార్టీగా మారిపోయింది. తమిళ రాజకీయాలు డీఎంకే-– అన్నాడీఎంకే మధ్యనే సాగుతూ వస్తున్నాయి. ఈ నేపథ్యంలో కేంద్రంలో అధికారంలోకి వచ్చిన భారతీయ జనతా పార్టీ తమిళనాడులో బలం పెంచుకోవాలన్న ప్రయత్నాలు మొదలుపెట్టింది. ఇదే సమయంలో తమిళనాడు ముఖ్యమంత్రి జయలలిత అనారోగ్యంతో కన్నుమూశారు. నాయకత్వ లేమితో సతమతమవుతున్న అన్నాడీఎంకేను ఎలాగైనా తన దారిలోకి తెచ్చుకోవాలని బీజేపీ ప్రయత్నాలు మొదలుపెట్టింది. తమ నేతృత్వంలో అన్నాడీఎంకే నడవాలని బీజేపీ నాయకులు ఆశించారు. అందుకు అనుగుణంగా పావులు కదపడం ప్రారంభించారు. దీంతో అమ్మను కోల్పోయిన తమతో ఆడుకోవాలని కేంద్రంలోని పెద్దలు ప్రయత్నిస్తున్నారని తమిళులు అనుమానించడం మొదలుపెట్టారు. ఈ నేపథ్యంలోనే జల్లికట్టు ఆటపై నిషేధం అమలులోకి వచ్చింది. దీంతో తమిళుల ఆగ్రహం బీజేపీ వైపు మళ్లింది. తమిళనాడులో బలపడదామనుకుంటే కథ అడ్డం తిరిగింది ఏమిటి చెప్మా అంటూ కమలనాథులు దిద్దుబాటు చర్యలకు పూనుకున్నారు. తొలుత జల్లికట్టు ఆటకు అనుగుణంగా ఆర్డినెన్స్ జారీ చేయడానికి సుముఖత వ్యక్తంచేయని నరేంద్ర మోదీ ప్రభుత్వం సముద్ర కెరటాలను తలపించేలా ప్రజాగ్రహం మెరీనా బీచ్లో ఎగసిపడటంతో తలవంచింది. తమిళనాడు ప్రభుత్వం రూపొందించిన ఆర్డినెన్స్కు ఆమోదం తెలుపుతూ రాష్ట్రపతికి సిఫారసు చేసింది. తమిళులు శాంతించారు.చైతన్యమే మందు!ఈ మొత్తం వ్యవహారంలో మనకు సమాధానం లభించవలసిన ప్రశ్నలు చాలా ఉత్పన్నం అయ్యాయి. రైతులు సంప్రదాయబద్ధంగా నిర్వహించుకుంటూ వస్తున్న జల్లికట్టు ఆటలో పశువులను హింసిస్తున్నారన్న అభిప్రాయంతో, అమలులో ఉన్న చట్టం ప్రకారం ఈ ఆట నిర్వహించడానికి వీలులేదని సుప్రీంకోర్టు స్పష్టంచేసింది. ఇటువంటి సందర్భాలలో న్యాయవ్యవస్థ చట్టాల అన్వయానికే పరిమితం కావాలా? లేక ప్రజల మనోభావాలను కూడా పరిగణనలోకి తీసుకోవాలా? అన్న ప్రశ్నలు ఉత్పన్నం అవుతున్నాయి. నిజానికి న్యాయ వ్యవస్థ ఆదేశాలు, తీర్పులు మాత్రమే ఇవ్వగలదు గానీ వాటిని అమలు చేయవలసింది కార్యనిర్వాహక వ్యవస్థ మాత్రమే! కార్యనిర్వాహక వ్యవస్థపై అధికారం ప్రజలు ఎన్నుకున్న ప్రభుత్వాలకు ఉంటుంది. ఏ ప్రభుత్వం కూడా న్యాయస్థానాలు చెప్పాయి కదా అని ప్రజాభిప్రాయానికి భిన్నంగా వ్యవహరించలేదు. అలాంటప్పుడు ప్రభుత్వాలను కాదని తమ ఆదేశాలు, తీర్పులు అమలు చేయించగల యంత్రాంగం న్యాయ వ్యవస్థకు ఉండదు. కావేరీ జలాల వివాదమే తీసుకుందాం. తమిళనాడుకు 15 టీఎంసీల వరకు నీరు విడుదల చేయాలని సుప్రీంకోర్టు కర్ణాటక ప్రభుత్వాన్ని ఆదేశించింది. ఈ ఆదేశాలపై కావేరీ పరీవాహక ప్రాంతానికి చెందిన కన్నడిగులు మండిపడ్డారు. దీంతో సుప్రీంకోర్టు తీర్పును అమలుచేయలేమని కర్ణాటక ప్రభుత్వం తెగేసి చెప్పింది. కర్ణాటక ప్రభుత్వ వైఖరితో కంగుతిన్న సుప్రీంకోర్టు, పంతానికి పోకుండా తొలుత జారీ చేసిన ఆదేశాలను సవరిస్తూ 10 టీఎంసీల నీటినైనా విడుదల చేయాలని ఆదేశించింది. ఈ ఆదేశాలు కూడా అమలుకాలేదు. ఇంతలో జయలలిత అనారోగ్యంతో ఆసుపత్రిలో చేరడం, చివరకు అక్కడే తుదిశ్వాస విడవడంతో వివాదం తెరమరుగయింది. కావేరీ జలాల విషయంలో సుప్రీంకోర్టు పట్టుదలకు పోయి ఉంటే రాజ్యాంగ సంక్షోభం ఏర్పడేది. అలాంటి పరిస్థితులు ఉత్పన్నం కాకూడదనే మన రాజ్యాంగ నిర్మాతలు ఆయా వ్యవస్థలకు పరిధులను నిర్ణయించారు. ఒక వ్యవస్థ అధికారాల్లోకి మరో వ్యవస్థ జొరబడకుండా సరిహద్దులు నిర్ణయించారు. ఏపీలో కోడి పందేల నిర్వహణను నిషేధించాలన్న పిటిషన్పై ఆదేశాలు జారీ చేసిన హైకోర్టు న్యాయమూర్తి తన పరిధిని అతిక్రమించడంతో సుప్రీంకోర్టు జోక్యం చేసుకుని సరిదిద్దింది. కోడి పందేలు నిర్వహించకుండా చూడటానికై వివిధ జిల్లాలలో కమిటీలను ఏర్పాటుచేస్తున్నట్టు హైకోర్టు న్యాయమూర్తి తన ఆదేశాలలో ప్రకటించారు. దీంతో కార్యనిర్వాహక వ్యవస్థ చేయాల్సిన పనులను న్యాయ వ్యవస్థ చేయాలనుకోవడం ఏమిటని సుప్రీంకోర్టు ఆక్షేపించింది. చట్టాలు ఉంటే వాటిని అమలుచేయాలని చెప్పాలి. లేదా చట్టాలు చేయవలసిందిగా సూచించాలి గానీ కార్యనిర్వాహక వ్యవస్థ పనిని మేమే చేస్తామని భావించడం ఏమిటని ఈ సందర్భంగా సుప్రీంకోర్టు అభిప్రాయపడింది. కావేరీ జలాల విడుదల విషయంలో కర్ణాటక ప్రభుత్వం తమ ఆదేశాలను అమలుచేయడం లేదన్న పట్టుదలకు పోయి మేమే స్వయంగా వెళ్లి నీరు విడుదల చేస్తామని న్యాయమూర్తులు భావించి ఉంటే ఏమి జరిగేది? జల్లికట్టు, కోడి పందేలు వంటి వాటి విషయంలో కూడా న్యాయస్థానాలు పట్టువిడుపులు ప్రదర్శించడం అవసరం. జయలలిత బతికి ఉండి ఉంటే సుప్రీంకోర్టు ఉత్తర్వులతో నిమిత్తం లేకుండా జల్లికట్టు ఆడుకోవడానికి అనుమతించి ఉండేవారన్నది తమిళుల అభిప్రాయంగా ఉంది. ఆమె స్థానంలో ముఖ్యమంత్రిగా ఉన్న పన్నీరు సెల్వం బలమైన నాయకుడు కాకపోవడం వల్ల సుప్రీంకోర్టు ఉత్తర్వులను అమలుచేయడానికి పోలీసు యంత్రాంగం పూనుకుంది. నరేంద్ర మోదీ ప్రభుత్వం నుంచి సహకారం లేనందునే పన్నీరు సెల్వం ప్రభుత్వం నిస్సహాయంగా ఉండిపోయిందన్నది తమిళుల అభిప్రాయంగా ఉంది. అదే సమయంలో ఏపీలో కూడా కోడి పందేల నిర్వహణపై నిషేధం ఉన్నప్పటికీ ప్రజలు ఆనందంగా పందేలు నిర్వహించుకున్నారనీ, అందుకు బలమైన ప్రభుత్వం ఉండటమే కారణమనీ తమిళులు భావించి ఉంటారు. ‘నువ్వు కొట్టినట్టు నటించు----– నేను ఏడ్చినట్టు నటిస్తాను’ అన్నట్టుగా ఏపీలో కోడి పందేల ఆట జరిగిపోయింది. కోళ్లను హింసించడం నేరమైతే వాటిని చంపి తినడం నేరం కాదా? పశువులను పరిగెత్తించడం, ఆ క్రమంలో కొట్టడం నేరమైతే మాంసం ఎగుమతుల కోసం పశువులను వధించడం నేరం కాదా? అంతెందుకు వ్యవసాయ పనుల కోసం ఎద్దులు, దున్నలను రైతులు ఏదో ఒక సందర్భంలో ఎంతో కొంత హింసకు గురిచేస్తారు. ఈ వాస్తవాలను దృష్టిలో పెట్టుకుని చట్టాలు చేసేవారు గానీ, వాటికి అన్వయం చెప్పేవారు గానీ ఆచితూచి వ్యవహరించడం అవసరం. మన దేశంలో కాలం తీరిన చట్టాలు ఎన్నో ఉన్నాయి. అమలులో ఉన్న చట్టాల గురించి తెలుసుకోకుండానే కొత్త చట్టాలు చేస్తూ ఉంటారు. ఆ చట్టాలలో ఏమి ఉందో వాటిని ఆమోదించే చట్టసభ సభ్యులలో చాలా మందికి తెలియదు. జాతరల సందర్భంగా మన దేశంలో వివిధ ప్రాంతాలలో పశువులతో పాటు కోళ్లను బలి ఇస్తుంటారు. చూడటానికి అదొక అనాగరిక ఆచారంగా కనిపిస్తుంది. మూగ జీవాలను హింసించడం బాధాకరమే! అయితే ప్రజల ఆచార వ్యవహారాలతో ముడిపడి ఉన్నప్పుడు వాటిని చట్టాల ద్వారా నిషేధించాలనుకోవడం అవివేకం అవుతుంది. ఇటువంటి సందర్భాలలో ప్రజలను చైతన్యపరచడానికి ప్రభుత్వాలు పూనుకోవాలి. ఉదాహరణకు తెలంగాణలో ఒకప్పుడు బాణామతి అనే మూఢ నమ్మకం విస్తృతంగా ఉండేది. ఫలానా వ్యక్తి లేదా వ్యక్తులు ఊర్లో వాళ్లపై బాణామతి ప్రయోగించారని అర్థం లేని అనుమానంతో సదరు వ్యక్తులను కొట్టి చంపిన దురాగతాలు ఎన్నో జరిగాయి. దీనిపై ఆయా ప్రభుత్వాలు ప్రజల్లో చైతన్యం తేవడానికై పలు కార్యక్రమాలు చేపట్టాయి. ఫలితంగా తెలంగాణలో ఈ మూఢ నమ్మకం ఇప్పుడు చాలావరకు తగ్గిపోయింది. ‘పెటా’ లాంటి సంస్థలు కూడా చట్టాల అమలు కోసం న్యాయస్థానాలను ఆశ్రయించే బదులు ప్రజల్లో చైతన్యం తేవడానికి పూనుకుంటే మంచిది. అదే సమయంలో ప్రభుత్వాలు కూడా ప్రజల ఆచార వ్యవహారాలతో ముడిపడి ఉన్న చట్టాలను సమీక్షించడం వాంఛనీయం. సుప్రీంకోర్టు సంయమనంతో వ్యవహరించి తన తుది తీర్పును వారం రోజుల పాటు వాయిదా వేసుకుంది గానీ శుక్రవారంనాడే జల్లికట్టుకు వ్యతిరేకంగా తీర్పు ఇచ్చి ఉంటే తమిళనాడులో పరిస్థితులు ఎలా ఉండేవో ఊహించడానికే కష్టంగా ఉండేది. ఏదిఏమైనా ప్రజల సంఘటిత శక్తి ముందు ప్రభుత్వాలైనా, చట్టాలైనా తలవంచక తప్పదని తమిళ ప్రజలు మరోమారు రుజువు చేశారు. ఈ అనుభవాన్ని దృష్టిలో పెట్టుకుని న్యాయ వ్యవస్థ కూడా ఇకపై ప్రజల ఆచార వ్యవహారాలు, సంస్కృతీ సంప్రదాయాల విషయంలో చూసీచూడనట్టుగా వ్యవహరించగలిగితే అందరి గౌరవం నిలబడుతుంది. అంతకు ముందుగా, న్యాయ వ్యవస్థ అలాంటి ఇబ్బందికర పరిస్థితిని ఎదుర్కొనే సందర్భం రాకుండా ప్రభుత్వాలే చొరవ తీసుకుని చట్టాలను సమీక్షించాలి. అవసరాన్ని బట్టి సవరణలు చేయాలి.మన్మోహన్ రాజనీతిజ్ఞతఈ విషయం అలా ఉంచితే, పెద్ద నోట్ల రద్దు వ్యవహారంలో రిజర్వు బ్యాంకు గవర్నర్ ఉర్జిత్ పటేల్కు అండగా మాజీ ప్రధానమంత్రి, రిజర్వ్ బ్యాంకుకు గతంలో గవర్నర్గా వ్యవహరించిన మన్మోహన్ సింగ్ నిలబడటాన్ని అభినందించకుండా ఉండలేం. ప్రజా పద్దుల కమిటీ ముందు హాజరైన ఉర్జిత్ పటేల్ను ఇబ్బంది పెట్టడానికి కమిటీలోని ప్రతిపక్ష సభ్యులు ప్రయత్నించినప్పుడు మన్మోహన్సింగ్ ఆయనకు రక్షణగా నిలబడ్డారు. మామూలుగా అయితే కాంగ్రెస్ పార్టీకి చెందిన మన్మోహన్ సింగ్ ఆర్థిక వ్యవహారాలలో తనకున్న పరిజ్ఞానాన్ని ఉపయోగించి రిజర్వ్ బ్యాంకు గవర్నర్ను ఎంతగానైనా ఇబ్బంది పెట్టవచ్చు. అయితే ఆయన అలా చేయలేదు. ఇందుకు కారణం.. రిజర్వ్ బ్యాంకు గౌరవాన్ని, ప్రతిష్ఠను కాపాడాలనుకోవడమే! మన్మోహన్ సింగ్ చర్య ప్రతిపక్షాలకు, ముఖ్యంగా కాంగ్రెస్ పార్టీకి రుచించకపోయి ఉండవచ్చు గానీ వ్యవస్థల హితం కోరే వారందరూ మాజీ ప్రధానిని అభినందించారు. అభినందించాలి కూడా! ప్రధానమంత్రిగా పదేళ్లు పనిచేసిన మన్మోహన్ సింగ్ సమర్థత విషయంలో ఎవరి అభిప్రాయాలు వారికి ఉండవచ్చు గానీ ఆయన తాజా వైఖరి వల్ల ఆయన రాజనీతిజ్ఞుడని రుజువయ్యింది. పెద్ద నోట్ల రద్దు, తదనంతర పరిణామాల వల్ల రిజర్వ్ బ్యాంకు ప్రతిష్ఠకు ముప్పు వాటిల్లుతున్నదని రిజర్వ్ బ్యాంకు గవర్నర్లుగా పనిచేసిన వారందరూ ఆందోళన వ్యక్తంచేశారు. రిజర్వ్ బ్యాంకు అనేది స్వయంప్రతిపత్తిగల సంస్థ అనీ, దాని ప్రతిష్ఠకు భంగం కలగకుండా చూడవలసిన బాధ్యత తనపై ఉందన్న విషయాన్ని విస్మరించి ప్రధానమంత్రి నరేంద్ర మోదీ పెద్ద నోట్ల రద్దు సందర్భంగా వ్యవహరించారు. రిజర్వ్ బ్యాంకు ప్రతిష్ఠ మసకబారితే దాని ప్రభావం తీవ్రంగా ఉంటుంది. దేశంలోని బ్యాంకింగ్ కార్యకలాపాలన్నింటినీ నియంత్రించే రిజర్వ్ బ్యాంకుకే పరపతి లేకపోతే దేశ ప్రజలకు బ్యాంకింగ్ వ్యవస్థపైనే నమ్మకం పోయే ప్రమాదం ఏర్పడుతుంది. ఈ కారణంగానే మన్మోహన్ సింగ్ ఒక ఆర్థికవేత్తగానే కాకుండా రాజనీతిజ్ఞుడిగా వ్యవహరించి రిజర్వ్ బ్యాంకు గవర్నర్కు అండగా నిలిచారు. ప్రధానమంత్రి నరేంద్ర మోదీ మాత్రం తన పరపతి గురించే ఆలోచించుకున్నారు గానీ, రిజర్వ్ బ్యాంకు ప్రతిష్ఠ గురించి ఆలోచించలేదు. నిజానికి పెద్ద నోట్ల రద్దు విషయంలో ప్రభుత్వాన్ని ఎండగట్టడానికై రిజర్వ్ బ్యాంకు గవర్నర్ను బోనులో నిలబెట్టే అవకాశం ప్రతిపక్షానికి చెందిన మన్మోహన్ సింగ్కు లభించింది. అలా చేసి ఉంటే ప్రభుత్వంతోపాటు రిజర్వ్ బ్యాంకు కూడా బజారున పడి ఉండేది. దేశం హితవు దృష్ట్యా సభ్యులు అడిగిన ఇబ్బందికర ప్రశ్నలకు సమాధానం చెప్పవద్దని ఉర్జిత్ పటేల్కు సూచించడం సామాన్యమైన విషయం కాదు. వాస్తవానికి మన్మోహన్ సింగ్ రాజకీయ నాయకుడు కాదు. ఆర్థికవేత్త మాత్రమే! అలాంటి ఆర్థికవేత్తను మాజీ ప్రధానమంత్రి, దివంగత పీవీ నరసింహారావు ఏరికోరి తెచ్చుకుని తన మంత్రివర్గంలో ఆర్థికమంత్రిగా నియమించుకున్నారు. మన్మోహన్ సింగ్ నైపుణ్యం, పీవీ నరసింహారావు చొరవ కారణంగా అప్పట్లో మన దేశం ఆర్థిక సంక్షోభం నుంచి బయటపడగలిగింది. పీవీ నరసింహారావు పొడ కూడా గిట్టని కాంగ్రెస్ అధ్యక్షురాలు సోనియాగాంధీ అదే మన్మోహన్ సింగ్ను ప్రధానమంత్రిని చేశారు. తాను ప్రధానమంత్రి అయ్యే అవకాశం ఉన్నప్పటికీ కాదనుకుని మన్మోహన్కు ఆ బాధ్యత అప్పగించారు. ఇందులో సోనియాగాంధీకి స్వార్థం ఉండి ఉండవచ్చు. సోనియాగాంధీ నిర్ణయం వల్ల మన్మోహన్ సింగ్కు లాభించిన దానికంటే కాంగ్రెస్ పార్టీకి లాభించిందే ఎక్కువ అని చెప్పాలి. నరేంద్ర మోదీ రంగ ప్రవేశం చేయకముందు ‘‘మాకు మన్మోహన్సింగ్ ఉన్నారు- ప్రతిపక్షాలకు ఎవరు ఉన్నారు’’ అని కాంగ్రెస్ నాయకులు తల ఎగరేసి మరీ ప్రశ్నించేవారు. ప్రధాని నరేంద్ర మోదీకి ప్రజాదరణ అధికంగా ఉండి ఉండవచ్చు. మన్మోహన్ సింగ్కు ప్రజాదరణ లేకపోయి ఉండవచ్చు. వ్యవస్థలను కాపాడటంలో మాత్రం మన్మోహన్ ముందు నరేంద్ర మోదీ నిలబడలేరని తాజా ఉదంతంతో వెల్లడయ్యింది. దురదృష్టవశాత్తూ మన దేశంలో మన్మోహన్ సింగ్ వంటి రాజనీతిజ్ఞులు కాగడా వేసి వెతికినా కనిపించని పరిస్థితి. అదే సమయంలో ఎవరైనా ఉన్నా వారికి ప్రజల్లో ఆదరణ లభించకపోవడం మరో విషాదం. ఇప్పుడు ప్రజలకు కావలసింది జిమ్మిక్కులు చేసేవారే! అలాంటి జిమ్మిక్కులను నరేంద్ర మోదీ పుష్కలంగా చేయగలరు. అందుకే ప్రస్తుతం ఆయన హవా నడుస్తోంది. పెద్ద నోట్ల రద్దు వల్ల ఆర్థికంగా అనర్థం జరుగుతుందని మన్మోహన్ సింగ్ హెచ్చరించగా, ప్రస్తుతానికి అనర్థం జరిగినా మున్ముందు అద్భుతంగా ఉంటుందని నరేంద్ర మోదీ అండ్ కో ప్రచారం చేస్తున్నారు. అయితే ఆ అద్భుతం ఎలా ఉండబోతున్నదో మాత్రం చెప్పడం లేదు. రద్దు అయిన నోట్లు డిపాజిట్ చేయడానికి విధించిన గడువు ముగిసి 20 రోజులు దాటినా ఇప్పటికీ వివిధ బ్యాంకులకు చేరిన నగదు ఎంతో మాత్రం చెప్పడం లేదు. ప్రస్తుత రిజర్వ్ బ్యాంకు గవర్నర్ ఉర్జిత్ పటేల్ గానీ, భవిష్యత్తులో గవర్నర్గా నియమితులయ్యేవారు గానీ మన్మోహన్ సింగ్ ఆశిస్తున్నట్టుగా రిజర్వ్ బ్యాంకు ప్రతిష్ఠను కాపాడటానికి కృషి చేయాలని కోరుకుందాం! ఇక దేశ ఆర్థిక రంగానికి మన్మోహన్ సింగ్ అంచనా వేస్తున్నట్టు ముప్పు ఏర్పడుతుందా? లేక ప్రధాని మోదీ చెబుతున్నట్టు అద్భుత దశ వస్తుందా? అనేది కాలమే చెబుతుంది!యూట్యూబ్లో ‘కొత్త పలుకు’ కోసంhttp://www.youtube.com/abntelugutvయూట్యూబ్లో ‘కొత్త పలుకు’ కోసంhttp://www.youtube.com/abntelugutv
‘peta’ lanti samsthalu kuudaa chattala amalu kosam nyaayasthaanaalanu aashrayinche badulu prajallo chaitanyam tevadaaniki poonukunte manchidi. adhe samayamlo prabhutvaalu kuudaa prajala aachaara vyavahaaraalato mudipadi unna chattaalanu sameekshinchadam vaanchaneeyam. supreenkortu samyamanamtho vyavaharinchi tana tudi teerpunu vaaram rojula paatu vaayidaa vesukundi gaanee sukravaramnade jallikattuku vyatirekamgaa teerpu ichi unte tamilanaadulo paristhitulu ela undevo oohinchadaanike kashtamgaa undedi.mooga jeevaalanu himsinchadam badhakarame! ayithe prajala aachaara vyavahaaraalato mudipadi unnappudu vaatini chattala dwara nishedhinchaalanukovadam avivekam avutundi. ituvanti sandarbhaalalo prajalanu chaitanyaparachadaaniki prabhutvaalu poonukovaali.aachaara vyavahaaraalu----– samskrutii sampradaayaala mundu chattaalu talavanchaalsindenaa..? ante tappadane cheppali. sataabdaalugaa taamu nirvahinchukuntunna jallikattu aatanu nishedhinchadamante tamila samskrutipai daadi cheyadamenantu tamilanaaduku chendina yuvata pidikili biginchadam, aa ventane kendra, rashtra prabhutvaalu diddubaatu charyalu teesukovadam, jallikattu aadataaniki veeluledanna supreenkortu kuudaa tudi teerpunu vaayidaa vesukovadanni manam chusham. ee vyavahaaramtho samskrutii sampradaayaale kakunda, tamilula aikamatyam entha balangaa untundo kuudaa mottam deshaniki telisi vachindi. epeelo kodi pandela nirvahanapai kuudaa supreenkortu varaku kesulu vellaayi. amalulo unna chattaalaku anugunamgaa teerpulu iche unnata nyaayasthaanam kodi pandelapai nishedham amalucheyaalsindenani spashtamchesindi. aina chivaraku emi jarigindi? chattam tana pani taanu chesukupoledu. kodi pandelu maatram jarigipoyayi. prajalu aacharinche sampradaayaalaku bhinnamgaa chattaalu cheste paristhiti ilaage untundi ani maromaru spashtamaindi. mottammeeda atu tamilanaata, itu telugunaata chattam odipoyi sampradaayame gelichindi. ee udantaala nunchi chattaalu chese chattasabhalu, chattaalaku anvayam cheppe nyaayasthaanaalu nerchukovalasindi emito kuudaa telisi vachindi. matha vishwaasaala paerita jantuvulu, pakshulanu himsinchadaanni nishedhistuu mana desamlo chattaalu unnaayi. adhe samayamlo vyaparam kosam jantuvulanu, pakshulanu vadhinchadaanni anumatinche chattaalu kuudaa unnaayi. oke desamlo enni vairudhyaalo kada! kollanu kosukuni tine prajala aahaara alavaatuku anugunamgaa poulrtey parisrama abhivruddhi chendindi. govadhapai nishedham undaalani bhavinche desamlone maamsam egumatula kosam govulanu nirdaakshinhyamgaa vadhinchadaaniki anumatulu istuu untaaru. intati vairudhyam unnanduvalle jallikattupai nishedham vidhinchadaanni tamila prajaaneekam vyatirekinchindi. epeelo alaa kakunda ‘mee teerpulu meeru ivvandi–- maa pani memu chesukuntam’ antuu kodi pandeelanu nirvahinchukunnaaru. akkada, ikkada kuudaa chivaraku nyaaya vyavastha tellabovalasi vachindi. prajaabhipraayaaniki evaraina talavoggavalasinde kada! donald trump emiti? america vanti deshaniki adhyakshudu avvadam emitani entho mandi medhaavulu eesadinchukunnaaru. chivaraku jarigindi emiti? america 45va adhyakshudigaa trump sukravaaramnaadu pramaana sweekaaram chesaru. magerity americanlu tamaku trump adhyakshudu kavalanukunnappudu aapadam evari taram avutundi? ippudu malli jallikattu vishayaaniki vaddam. e nayakudu, e party prerana lekundane vela mandi tamilulu.. mukhyamgaa yuvata merina beechku cherukuni nirasanalaku digadam tama samskrutii sampradaayaalapai vaarikunna nammakaaniki nidarsanam. eppudaithe tamila yuvata rodlapaiki vachindo aa ventane tamila cinee parisrama mottam kuudaa vaariki basataga nilabadindi. jallikattuku anumati kosam jarigina ee poraatamlo rajakeeya paarteeladi dviteeya paatra matrame! prajalandaruu swachchandamgaane kadilivachchaarane cheppavachhu. itarulatho polchukunte tamilulu okinta aavesaparulu. tama samskrutii sampradaayaalaku vighaatam kaligina, jaati prayojanaalaku nashtam jarugutundanukunna kshanam kuudaa aalasyam cheyakunda aandolanalaku digutaaru. aa samayamlo rajakeeya vibhedaalaku taavu undadu. gatamto polchithe tamilanaadulo ippudu paristhitulu vaerugaa unnaayi. saanghika duraachaaraalaku vyatirekamgaa naastikavaadam swaasagaa dravida udyamam akkada puttindi. periar ramaswamy praarambhinchina ee udyamam tamilanaadunu oka oopu oopindi. adugaduguna daivaaraadhana kanipinche, aacharinche tamilanaata naastikavaadam vyaapti chendindi. dravider kalagam ane saamaajikodyamamgaa perkone ee udyamam nunche dmca party udbhavinchindi. anantara kaalamlo nayakatva poty erpadi mgr netrutvamlo annadienke erpadindi. dmca adhinetha karunanidhi ippatikee naastikavaadaanni aacharistundagaa, annadienke adhipatulaina mgr, aa tarvaata jayalalita daivaanni nammaru. dmclo kuudaa ippudu maarpulu chotuchesukunnayi. naastikavaadam teramarugayyindi. ayithe dravida udyamam kaaranamgaa tamilanaadulo jaateeya party ayina congresku sthaanam lekunda poyindi. adoka thoka paartiigaa maaripoyindi. tamila rajakeeyaalu dmca-– annadienke madhyane saagutuu vastunnaayi. ee nepathyamlo kendramlo adhikaaramloki vachina bhaarateeya janata party tamilanaadulo balam penchukovaalanna prayatnaalu modalupettindi. ide samayamlo tamilanadu mukhyamantri jayalalita anaarogyamtho kannumuusaaru. nayakatva lemitho satamatamavutunna annaadeeenkenu elagaina tana daariloki techukovalani bgfa prayatnaalu modalupettindi. tama netrutvamlo annadienke nadavalani bgfa naayakulu aasinchaaru. anduku anugunamgaa paavulu kadapadam praarambhinchaaru. deentho ammanu kolpoina tamatho aadukovaalani kendramloni peddalu prayatnistunnaarani tamilulu anumaaninchadam modalupettaaru. ee nepathyamlone jallikattu aatapai nishedham amaluloki vachindi. deentho tamilula aagraham bgfa vaipu mallindi. tamilanaadulo balapadadamanukunte katha addam tirigindi emiti chepma antuu kamalanaadhulu diddubaatu charyalaku poonukunnaaru. toluta jallikattu aataku anugunamgaa ardinence jaarii cheyadaaniki sumukhata vyaktamchaeyani narendra modii prabhutvam samudra keratalanu talapinchela prajagraham merina beechlo egasipadatamtho talavanchindi. tamilanadu prabhutvam roopondinchina aardinensku aamodam teluputuu raashtrapatiki sifaarasu chesindi. tamilulu saantinchaaru.chaitanyame mandu!ee mottam vyavahaaramlo manaku samadhanam labhinchavalasina prasnalu chala utpannam ayyai. raitulu sampradaayabaddhamgaa nirvahinchukuntu vastunna jallikattu aatalo pasuvulanu himsistunnaranna abhipraayamtho, amalulo unna chattam prakaaram ee aata nirvahinchadaaniki veeluledani supreenkortu spashtamchesindi. ituvanti sandarbhaalalo nyaayavyavastha chattala anvayaanike parimitam kavala? leka prajala manobhaavaalanu kuudaa parigananaloki teesukovala? anna prasnalu utpannam avutunnaayi. nijaaniki nyaaya vyavastha aadesaalu, teerpulu matrame ivvagaladu gaanee vaatini amalu cheyavalasindi kaaryanirvaahaka vyavastha matrame! kaaryanirvaahaka vyavasthapai adhikaaram prajalu ennukunna prabhutvaalaku untundi. e prabhutvam kuudaa nyaayasthaanaalu cheppai kada ani prajaabhipraayaaniki bhinnamgaa vyavaharinchaledu. alantappudu prabhutvaalanu kaadani tama aadesaalu, teerpulu amalu cheyinchagala yantraangam nyaaya vyavasthaku undadu. kaaveri jalaala vivaadame teesukundam. tamilanaaduku 15 tmcla varaku neeru vidudala cheyalani supreenkortu karnaataka prabhutvaanni aadesinchindi. ee aadesaalapai kaaveri pariivaahaka praantaaniki chendina kannadigulu mandipaddaaru. deentho supreenkortu teerpunu amalucheyalemani karnaataka prabhutvam tegesi cheppindi. karnaataka prabhutva vaikharitho kangutinna supreenkortu, pantaaniki pokunda toluta jaarii chesina aadesaalanu savaristuu 10 tmcla neetinainaa vidudala cheyalani aadesinchindi. ee aadesaalu kuudaa amalukaaledu. intalo jayalalita anaarogyamtho aasupatrilo cheradam, chivaraku akkade tudishwasa vidavadamtho vivaadam teramarugayindi. kaaveri jalaala vishayamlo supreenkortu pattudalaku poyi unte raajyaamga sankshobham erpadedi. alanti paristhitulu utpannam kakudadane mana raajyaamga nirmaatalu aayaa vyavasthalaku paridhulanu nirnayinchaaru. oka vyavastha adhikaaraalloki maro vyavastha jorabadakunda sarihaddulu nirnayinchaaru. epeelo kodi pandela nirvahananu nishedhinchaalanna pititionpy aadesaalu jaarii chesina hycortu nyaayamuurti tana paridhini atikraminchadamto supreenkortu jokyam chesukuni sarididdindi. kodi pandelu nirvahinchakundaa chudatanikai vividha jillaalalo kamiteelanu erpatuchestunnatt hycortu nyaayamuurti tana aadesaalalo prakatinchaaru. deentho kaaryanirvaahaka vyavastha cheyalsina panulanu nyaaya vyavastha cheyalanukovadam emitani supreenkortu aakshepinchindi. chattaalu unte vaatini amalucheyaalani cheppali. leda chattaalu cheyavalasindigaa suuchimchaali gaanee kaaryanirvaahaka vyavastha panini meme chestamani bhavinchadam emitani ee sandarbhamgaa supreenkortu abhipraayapadindi. kaaveri jalaala vidudala vishayamlo karnaataka prabhutvam tama aadesaalanu amalucheyadam ledanna pattudalaku poyi meme swayamgaa velli neeru vidudala chestamani nyaayamuurtulu bhavinchi unte emi jarigedi? jallikattu, kodi pandelu vanti vaati vishayamlo kuudaa nyaayasthaanaalu pattuvidupulu pradarsinchadam avasaram. jayalalita batiki undi unte supreenkortu uttarvulato nimittam lekunda jallikattu aadukovadaaniki anumatinchi undevaarannadi tamilula abhipraayamgaa undi. aame sthaanamlo mukhyamantrigaa unna panneeru selvam balamaina nayakudu kakapovadam valla supreenkortu uttarvulanu amalucheyadaaniki polisu yantraangam poonukundi. narendra modii prabhutvam nunchi sahakaaram lenandune panneeru selvam prabhutvam nissahaayamgaa undipoyindannadi tamilula abhipraayamgaa undi. adhe samayamlo epeelo kuudaa kodi pandela nirvahanapai nishedham unnappatikii prajalu aanandamgaa pandelu nirvahinchukunnaaranii, anduku balamaina prabhutvam undatame kaaranamanee tamilulu bhavinchi untaaru. ‘nuvvu kottinattu natinchu----– nenu edchinattu natistaanu’ annattugaa epeelo kodi pandela aata jarigipoyindi. kollanu himsinchadam neramaithe vaatini champi tinadam neram kaadaa? pasuvulanu parigettinchadam, aa kramamlo kottadam neramaithe maamsam egumatula kosam pasuvulanu vadhinchadam neram kaadaa? antenduku vyavasaaya panula kosam eddulu, dunnalanu raitulu edho oka sandarbhamlo entho kontha himsaku gurichestaaru. ee vaastavaalanu drushtilo pettukuni chattaalu chesevaaru gaanee, vaatiki anvayam cheppevaaru gaanee aachituchi vyavaharinchadam avasaram. mana desamlo kaalam teerina chattaalu enno unnaayi. amalulo unna chattala gurinchi telusukokundane kotta chattaalu chestu untaaru. aa chattaalalo emi undo vaatini aamodinche chattasabha sabhyulalo chala mandiki teliyadu. jaatarala sandarbhamgaa mana desamlo vividha praantaalalo pasuvulatoe paatu kollanu bali istuntaaru. chudataniki adoka anagarika aachaaramgaa kanipistundi. mooga jeevaalanu himsinchadam badhakarame! ayithe prajala aachaara vyavahaaraalato mudipadi unnappudu vaatini chattala dwara nishedhinchaalanukovadam avivekam avutundi. ituvanti sandarbhaalalo prajalanu chaitanyaparachadaaniki prabhutvaalu poonukovaali. udaaharanaku telamgaanalo okappudu baanaamati ane moodha nammakam vistrutamgaa undedi. falana vyakti leda vyaktulu oorlo vaallapai baanaamati prayoginchaarani artham laeni anumaanamtho sadaru vyaktulanu kotti champina duraagataalu enno jarigai. deenipai aayaa prabhutvaalu prajallo chaitanyam tevadaanikai palu kaaryakramaalu chepattayi. phalitamgaa telamgaanalo ee moodha nammakam ippudu chaalaavaraku taggipoyindi. ‘peta’ lanti samsthalu kuudaa chattala amalu kosam nyaayasthaanaalanu aashrayinche badulu prajallo chaitanyam tevadaaniki poonukunte manchidi. adhe samayamlo prabhutvaalu kuudaa prajala aachaara vyavahaaraalato mudipadi unna chattaalanu sameekshinchadam vaanchaneeyam. supreenkortu samyamanamtho vyavaharinchi tana tudi teerpunu vaaram rojula paatu vaayidaa vesukundi gaanee sukravaramnade jallikattuku vyatirekamgaa teerpu ichi unte tamilanaadulo paristhitulu ela undevo oohinchadaanike kashtamgaa undedi. ediyemaina prajala sanghatita sakti mundu prabhutvaalainaa, chattalaina talavanchaka tappadani tamila prajalu maromaru rujuvu chesaru. ee anubhavaanni drushtilo pettukuni nyaaya vyavastha kuudaa ikapai prajala aachaara vyavahaaraalu, samskrutii sampradaayaala vishayamlo chusichudanattuga vyavaharinchagaligithe andari gowravam nilabadutundi. antaku mundugaa, nyaaya vyavastha alanti ibbandikara paristhitini edurkone sandarbham rakunda prabhutvaale chorava teesukuni chattaalanu sameekshinchaali. avasaraanni batti savaranalu cheyali.manmohan raajaneetignataee vishayam alaa unchithe, pedda notla raddu vyavahaaramlo rijarvu byaanku gavarnar urjit patelku andagaa maji pradhaanamantri, rizerv byaankuku gatamlo gowernerga vyavaharinchina manmohan sing nilabadataanni abhinandinchakundaa undalem. praja paddula commity mundu haajaraina urjit patelnu ibbandi pettadaaniki kamiteelooni pratipaksha sabhyulu prayatninchinappudu manmohansing aayanaku rakshanagaa nilabaddaaru. maamuulugaa ayithe congress paarteeki chendina manmohan sing aardhika vyavahaaraalalo tanakunna parignaanaanni upayoginchi rizerv byaanku gavarnarnu entagaanainaa ibbandi pettavacchu. ayithe aayana alaa cheyaledu. induku kaaranam.. rizerv byaanku gowravanni, pratishtanu kapadalanukovadame! manmohan sing charya pratipakshaalaku, mukhyamgaa congress paarteeki ruchinchakapoyi undavacchu gaanee vyavasthala hitam kore vaarandaruu maji pradhaanini abhinandinchaaru. abhinandinchaali kuudaa! pradhaanamantrigaa padellu panichesina manmohan sing samarthata vishayamlo evari abhipraayaalu vaariki undavacchu gaanee aayana taja vaikhari valla aayana raajaneetignudani rujuvayyindi. pedda notla raddu, tadanantara parinaamaala valla rizerv byaanku pratishtaku muppu vaatillutunnadani rizerv byaanku governarluga panichesina vaarandaruu aandolana vyaktamchaesaaru. rizerv byaanku anedi swayampratipattigala samstha any, daani pratishtaku bhangam kalagakunda chudavalasina baadhyata tanapai undanna vishayaanni vismarinchi pradhaanamantri narendra modii pedda notla raddu sandarbhamgaa vyavaharinchaaru. rizerv byaanku pratishta masakabarithe daani prabhaavam teevramgaa untundi. desamloni banking kaaryakalaapaalannintina niyantrinche rizerv byankuke parapati lekapothe desha prajalaku banking vyavasthapaine nammakam poye pramaadam erpadutundi. ee kaaranamgaane manmohan sing oka aardhikavettagaane kakunda raajaneetignudigaa vyavaharinchi rizerv byaanku gavarnarku andagaa nilichaaru. pradhaanamantri narendra modii maatram tana parapati gurinche aalochinchukunnaaru gaanee, rizerv byaanku pratishta gurinchi aalochinchaledu. nijaaniki pedda notla raddu vishayamlo prabhutvaanni endagattadaanikai rizerv byaanku gavarnarnu bonulo nilabette avakaasam pratipakshaaniki chendina manmohan singku labhinchindi. alaa chesi unte prabhutvamtopaatu rizerv byaanku kuudaa bajaaruna padi undedi. desham hitavu drishtya sabhyulu adigina ibbandikara prasnalaku samadhanam cheppavaddani urjit patelku suuchinchadam saamaanyamaina vishayam kaadu. vaastavaaniki manmohan sing rajakeeya nayakudu kaadu. aardhikavetta matrame! alanti aardhikavettanu maji pradhaanamantri, divangata pv narasimhaaraavu erikori tecchukuni tana mantrivargamlo aardhikamantrigaa niyaminchukunnaaru. manmohan sing naipunyam, pv narasimhaaraavu chorava kaaranamgaa appatlo mana desham aardhika sankshobham nunchi bayatapadagaligindi. pv narasimhaaraavu poda kuudaa gittani congress adhyakshuraalu soniyagandhi adhe manmohan singnu pradhaanamantrini chesaru. taanu pradhaanamantri ayye avakaasam unnappatikii kaadanukuni manmohanku aa baadhyata appaginchaaru. indulo soniyaagaandheeki swaartham undi undavacchu. soniyagandhi nirnayam valla manmohan singku laabhinchina daanikante congress paarteeki labhinchinde ekkuva ani cheppali. narendra modii ranga pravesam cheyakamundu ‘‘maaku manmohansing unnaaru- pratipakshaalaku evaru unnaaru’’ ani congress naayakulu tala egaresi mari prasninchevaaru. pradhaani narendra modeeki prajaadarana adhikamgaa undi undavacchu. manmohan singku prajaadarana lekapoyi undavacchu. vyavasthalanu kaapaadatamlo maatram manmohan mundu narendra modii nilabadalerani taja udantamto velladayyindi. duradrushtavasaattuu mana desamlo manmohan sing vanti raajaneetignulu kagada vesi vetikina kanipinchani paristhiti. adhe samayamlo evaraina unna vaariki prajallo aadarana labhinchakapovadam maro vishaadam. ippudu prajalaku kaavalasindi jimmikkulu chesevare! alanti jimmikkulanu narendra modii pushkalamgaa cheyagalaru. anduke prastutam aayana hawa nadustondi. pedda notla raddu valla aardhikamgaa anartham jarugutundani manmohan sing heccharinchagaa, prastutaaniki anartham jarigina munmundu adbhutamgaa untundani narendra modii and koo prachaaram chestunnaru. ayithe aa adbhutam ela undabotunnado maatram cheppadam ledu. raddu ayina notlu depazit cheyadaaniki vidhinchina gaduvu mugisi 20 rojulu datina ippatikee vividha byaankulaku cherina nagadu entho maatram cheppadam ledu. prastuta rizerv byaanku gavarnar urjit patel gaanee, bhavishyattulo gowernerga niyamitulayyevaaru gaanee manmohan sing aasistunnattugaa rizerv byaanku pratishtanu kaapaadataaniki krushi cheyalani korukundam! ika desha aardhika rangaaniki manmohan sing anchana vestunnattu muppu erpadutunda? leka pradhaani modii chebutunnattu adbhuta dasha vastundaa? anedi kaalame chebutundi!utubuelo ‘kotta paluku’ kosamhttp://www.youtube.com/abntelugutvutubuelo ‘kotta paluku’ kosamhttp://www.youtube.com/abntelugutv